Love in the Time of Cholera

Love in the Time of Cholera (Amo en la tempoj de ĥolero) estas usona amafera filmo de 2007 reĝisorita de Mike Newell. Bazita sur romano de la kolombia Nobel-premiito Gabriel García Márquez el 1985, ĝi rakontas la historion de amo inter Fermina Daza (ludita de Giovanna Mezzogiorno) kaj ŝia amanto, Florentino Ariza (Javier Bardem) kaj de ŝia edzo Juvenal Urbino (Benjamin Bratt) kio daŭras 50 jarojn, nome de 1880 ĝis 1930.

Ĝi estas la unua filmado el verko de García Márquez fare de studio de Holivudo, anstataŭ de latinamerika aŭ itala reĝisoro. Ĝi estas ankaŭ la unua angla-lingva verko de Oskar-nomumita brazila aktorino Fernanda Montenegro, kiu ludas la rolon de Tránsito Ariza. Shakira verkis du kantojn nome "Hay Amores" kaj "Despedida" por la filmo. 

Intrigo

La filmo rakontas la historion de Florentino Ariza (Unax Ugalde juna / Javier Bardem matura), kapabla atendi 51 jarojn, 9 monatojn kaj 4 tagojn la amon de sia vivo, nome Fermina Daza (Giovanna Mezzogiorno). La historio startas fine de la 19-a jarcento kaj komenco de la 20 jarcento ĉe Kolombia Karibio, en tempo de malriĉo kaj enlandaj militoj, krom la epidemio de ĥolero dum la "simptomoj de amo konfuziĝas kun tiuj de la malsano".

La juna Florentino enamiĝas de Fermina, kiu reciprokas, sed la sociaj diferencoj (ĉefe malakcepto fare de ŝiaj gepatroj) apartigas ilin. Finfine Fermina edziniĝas al la doktoro Juvenal Urbino (Benjamin Bratt). Sed, Florentino restas obsesita dum la cetero de sia vivo atendante oportunon por reveni al ŝi. Dume, Florentino eltenas eksterligajn amaferojn kun diversaj virinoj, ĉu vidvinoj ĉu fraŭlinoj, sed lia nura celo estas sukcese esti kun Fermina, por kio li atendas pacience dum pli ol 50 jaroj. Subite mortas la doktoro Urbino sed la rekonkero plue estos malfacila. 

Geaktoroj kaj roluloj
 Javier Bardem kiel Florentino Ariza, matura
 Unax Ugalde kiel juna Florentino Ariza
 Giovanna Mezzogiorno kiel Fermina Daza
 Benjamin Bratt kiel Dro. Juvenal Urbino
 John Leguizamo kiel Lorenzo Daza
 Fernanda Montenegro kiel Tránsito Ariza
 Catalina Sandino Moreno kiel Hildebranda Sánchez
 Alicia Borrachero kiel Escolástica
 Liev Schreiber kiel Lotario Thurgot
 Laura Harring kiel Sara Noriega
 Hector Elizondo kiel Don Leo
 Ana Claudia Talancón kiel Olimpia Zuleta
 Angie Cepeda kiel la vidvino Nazaret
 Patricia Castañeda kiel Granda sinjorino 4a
 Marcela Mar kiel America Vicuña
 Paola Turbay kiel Misterulino 2a

Referencoj

Eksteraj ligiloj
 oficiala retejo
  ĉe IMDb 

Kategorio:Anglalingvaj filmoj
Kategorio:Usonaj filmoj
Kategorio:Amaferaj filmoj
Kategorio:Usonaj dramaj filmoj
Kategorio:Filmoj aperintaj en 2007